รัฐกัมเปเช

รัฐกัมเปเช (สเปน: Campeche) เป็นรัฐทางตะวันออกเฉียงใต้ของประเทศเม็กซิโก ติดต่อกับรัฐในประเทศเม็กซิโกคือ ติดกับรัฐยูกาตันทางตะวันออกเฉียงเหนือ, ติดกับรัฐกินตานาโรทางตะวันออก และติดกับรัฐตาบัสโกทางตะวันตกเฉียงใต้ และทางตอนใต้ติดกับจังหวัดเปเตนของประเทศกัวเตมาลา และทางตะวันตกติดกับอ่าวเม็กซิโก รัฐกัมเปเชมีพื้นที่ 56,798 ตร.กม. (21,929.8 ตร.ไมล์) และมีประชากรเพียง 754,730 คนจากการสำรวจประชากรในปี ค.ศ. 2005 ทำให้เป็น 1 ในรัฐที่มีประชากรเบาบางที่สุดในเม็กซิโก เมืองหลวงของรัฐคือเมืองกัมเปเช ที่ได้รับการประกาศเป็นมรดกโลกจากยูเนสโก